**8517 Magyargencs, Petőfi u. 127.**

**ikt.szám:…….../2021.**

**J E G Y Z Ő K Ö N Y V**

Készült: Magyargencs Község Önkormányzata Képviselő-testületének 2021. szeptember 23-i nyilvános üléséről, mely 17 óra 00 perckor kezdődött.

Az ülés helye: Polgármesteri Hivatal Magyargencs

Jelen vannak: Magyargencs Község Önkormányzata Képviselő-testülete részéről

Boros Tamás Polgármester

dr. Thoma Elek

Bálint Ferenc

Erdély Tamás

Vida Gábor

Távol van: -

Tanácskozási joggal: Novák Edit aljegyző

Érdeklődő: - fő

Boros Tamás polgármester köszönti a megjelenteket, s megállapítja, hogy Magyargencs Község Képviselő-testülete határozatképes, mivel a megválasztott 5 fő képviselő közül 5 fő jelen van. Ismerteti szóban a kiküldött napirendi pontokat. Mivel kiegészítés, kérdés nem érkezett, felkéri a képviselő-testületet, hogy szavazzon a napirend elfogadásáról.

Magyargencs község Önkormányzatának Képviselő-testülete 4 igen szavazattal, tartózkodás és ellenszavazat nélkül a következő határozatot hozza:

**38/2021.(IX.23.) önkormányzati határozat**

Magyargencs Község Önkormányzatának képviselő-testülete 2021. szeptember 23-i ülésének napirendjét az alábbiak szerint határozza meg:

1. Magyargencs Község Önkormányzat 2021. évi költségvetésének módosítása

Előadó:polgármester

1. Nemesgörzsönyi Közös Önkormányzati Hivatal 2021. évi költségvetésének módosítása

Előadó: polgármester

1. Iskolai körzethatár véleményezése

Előadó: polgármester

1. Vegyes ügyek

Előadó: polgármester

**Napirend tárgyalása:**

**1)Magyargencs Község Önkormányzat 2021. évi költségvetésének módosítása**

**Előadó:polgármester**

Boros Tamás polgármester elmondja, hogy a költségvetés módosítása egyrészt a felmerült, a tervezéskor még előre nem látható kiadások, és az ezekhez biztosított plusz források miatt vált szükségessé, másrészt a 06.30-ig teljesített kifizetések arányában korrigáltuk az előirányzatokat, valamint az előirányzatok a kormányzati funkciók között kerültek átvezetésre.

Az Önkormányzat eredeti költségvetési főösszege 105.442 e Ft, a módosított költségvetési főösszeg 108.149 e Ft.

Kiadási oldalon módosítás vált szükségessé az alábbi tételeken:

* Tartalék összege növelésre került, módosított összege: 14.048 e Ft.
* A felhalmozási célú kiadásokon év elején nem terveztünk, szükségessé vált közterület karbantartó eszközök beszerzése.

Bevételi oldalon:

* Az előző évi maradvány a beszámoló adatai alapján került módosításra.

Boros Tamás polgármester megkérdezi, hogy van-e valakinek kérdése, hozzászólása?

Boros Tamás polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Magyargencs Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő rendeletet alkotja:

**15/2021.(IX.27.) önkormányzati rendelete**

Magyargencs község Önkormányzat Képviselő-testülete úgy döntött, hogy az önkormányzat 2021. évi költségvetéséről szóló 1/2021 (I.29.) önkormányzati rendelet módosításáról, fenti számú rendeletét az előterjesztésben foglaltaknak megfelelően megalkotja.

Utasítja az jegyzőt, hogy a rendelet kihirdetésről – a helyben szokásos módon- gondoskodjon.

**2)Nemesgörzsönyi Közös Önkormányzati Hivatal 2021. évi költségvetésének módosítása**

**Előadó: polgármester**

Boros Tamás polgármester ismeretei az előterjesztést.

Boros Tamás polgármester megkérdezi, hogy van-e valakinek kérdése, hozzászólása?

Boros Tamás polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Magyargencs Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő határozatot hozta:

**39/2021. (IX.23.) önkormányzati határozat**

Magyargencs Község Önkormányzat Képviselő-testülete úgy döntött, hogy elfogadja a Nemesgörzsönyi Közös Önkormányzati Hivatal 2021. évi költségvetésének módosítását az előterjesztés szerint.

Felelős: jegyző, aljegyző

Határidő:azonnal

**3)Iskolai körzethatár véleményezése**

**Előadó: polgármester**

Boros Tamás polgármester tájékoztatja a Képviselő-testületet, hogy a Pápai Tankerületi Központ a mellékelt levélben kéri, hogy az Önkormányzat a nevelési-oktatási intézmények működéséről és a köznevelési intézmények névhasználatáról szóló 20/2012.(VIII.31.) EMMI rendelet 24.§ (1) bekezdése alapján véleményezze a kötelező felvételt biztosító általános iskolák körzethatárait.

Boros Tamás polgármester megkérdezi, hogy van-e valakinek kérdése, hozzászólása?

Boros Tamás polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Magyargencs Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő határozatot hozta:

**40/2021.(IX.23.) önkormányzati határozat**

Magyargencs Község Önkormányzat Képviselő-testülete a nevelési-oktatási intézmények működéséről és a köznevelési intézmények névhasználatáról szóló 20/2012.(VIII.31.) EMMI rendelet 24.§ (1) bekezdés alapján, az illetékességi területen működő általános iskolák jelenlegi felvételi körzetével egyetért.

A település jegyzőjének nyilvántartásában a településen lakóhellyel, ennek hiányában tartózkodási hellyel rendelkező hátrányos helyzetű, általános iskolába járó gyermekek száma: 0 fő.

Felelős: polgármester

Határidő:2021. október 15.

**4)Vegyes ügyek**

**Előadó: polgármester**

Boros Tamás polgármester tájékoztatja a Képviselő-testületet, hogy az óvoda felújítást készre jelentették, van még néhány dolog, amit módosítani kell. Az épület szabványosítva volt, de a felújításkor új szabványoknak kell megfelelni. Működik a napelem, és a szennyvíztisztító is. Szép lett az épület. A kultúrház felújítás anyagvásárlása folyamatban van. A parkoló elszámolás alatt, a kerítés maradványt szedjük még ki. A virágosításra kiváló minősítést kapott a településünk, ami azt mutatja, hogy jó irányba haladunk. A rendezvényekre egymillió forintot kaptunk. A nyugdíjas nap költségei is beleférnek. A kérdés, hogy megrendezzük-e. Védettségi igazolvány kell hozzá.

A Képviselő-testület egyetért az idősek napja megtartásával.

Boros Tamás polgármester a testülettel közösen a 2021. november 20. napját jelöli ki a rendezvény megtartására.

Elmondja, hogy a kulturális feladatokra felvett munkatárs december 1.-től főállásban látja el feladatait a 3 településen. Pályáztunk kosárfonó szakkörre, szervezni fogunk adventi gyertyagyújtást is. A bogrács partinak nagyon jó visszhangja volt, sokan javasolták, hogy legközelebb is itt tartsuk meg.

Dr. Thoma Elek alpolgármester elmondja, hogy 30-as táblát kellene kitenni ide a főútra, mert nagyon gyorsan mennek az autók.

Boros Tamás polgármester elmondja, hogy a Magyar Közút az út tulajdonosa, beszélni fog a pápai vezetővel.

Boros Tamás polgármester tájékoztatja a Képviselő-testületet, hogy az önkormányzat közművelődési rendeletét felülvizsgálata szükséges a muzeális intézményekről,a nyilvános könyvtári ellátásról és a közművelődésről szóló 1997. évi CXL. törvény (Kultv.) rendelkezéseinek figyelembevételével. A felülvizsgálat kiterjedt arra, hogy a rendelet

- teljeskörűen tartalmazza-e a kötelező szabályozási elemeket?

(A közművelődési alapszolgáltatások köre, a feladatellátás formája, módja és mértéke.)

- a lakosság számának megfelelően és a feladatokat ellátó szervezetek típusa alapján

határozza-e meg az alapszolgáltatásokat?

- a feladatellátás szerveit mindegyik alapszolgáltatás tekintetében nevesíti- e?

- szabályozza-e a közművelődési tevékenységet végző szervezetek finanszírozását?

Mivel a rendelet a fenti kritériumoknak nem felel meg, így a korábbi rendelet hatályon kívül helyezése, új rendelet megalkotása szükséges az előterjesztés szerint.

Boros Tamás polgármester megkérdezi, hogy van-e valakinek kérdése, hozzászólása?

Boros Tamás polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Magyargencs Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő rendeletet alkotja:

**16/2021.(IX.27) önkormányzati rendelete**

Magyargencs község Önkormányzat Képviselő-testülete úgy döntött, hogy a közművelődés helyi feladatainak ellátásáról szóló, fenti számú rendeletét az előterjesztésben foglaltaknak megfelelően megalkotja.

Utasítja az jegyzőt, hogy a rendelet kihirdetésről – a helyben szokásos módon- gondoskodjon

Boros Tamás polgármester elmondja, hogy a a közművelődési alapszolgáltatások, valamint a közművelődési intézmények és a közösségi színterek követelményeiről szóló 20/2018. (VII.9.) EMMI rendelet 12. § (2) bekezdése szerint a közösségi színtér legalább a hét három napján legalább napi 4 órában tart nyitva, melyből legalább egy napnak szabadnapra kell esnie, továbbá legalább a hét egy napján magában kell foglalnia a 16.00-19.00 óra közötti időszakot. Ennek megfelelően került kialakításra a házirend.

Boros Tamás polgármester megkérdezi, hogy van-e valakinek kérdése, hozzászólása?

Boros Tamás polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Magyargencs Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő határozatot hozta:

**41/2021.(IX.23.) önkormányzati határozat**

Magyargencs Község Önkormányzat Képviselő-testülete úgy döntött, hogy elfogadja a Magyargencsi Közösségi Színtér házirendjét a mellékelt előterjesztés szerint. Felhatalmazza a polgármestert a szükséges intézkedések megtételére.

Felelős: polgármester

Határidő:azonnal

Boros Tamás polgármester megkérdezi, hogy a vegyes ügyek keretében van-e valakinek kérdése, hozzászólása?

Megállapítja, hogy a Képviselő-testület nyilvános ülésén megtárgyalandó további napirend nincs, kérdés, bejelentés hiányában a 2021. szeptember 23-i nyilvános ülést 14 óra 45 perckor berekeszti.

K.m.f.

Boros Tamás Ivanics Barbara

polgármester jegyző

A jegyzőkönyv tartalmáért felel:

Novák Edit

aljegyző